Ob-La-Di, Ob-La-Da

Το Ob-La-Di, Ob-La-Da είναι τραγούδι του βρετανικού συγκροτήματος The Beatles, το οποίο συμπεριλήφθηκε στον δίσκο The Beatles του 1968. Το κομμάτι πιστώνεται στο δίδυμο Λένον-ΜακΚάρτνεϋ, παρ’ όλα αυτά το έγραψε ο δεύτερος. Την επόμενη χρονιά από την κυκλοφορία του δίσκου, κυκλοφόρησε και ως single σε πολλές χώρες, όχι όμως και στη γενέτειρα του συγκροτήματος, καθώς επίσης ούτε και στις ΗΠΑ, πράγμα που συνέβη το 1976. 

Η κυκλοφορία του single είχε μεγάλη επιτυχία, μπαίνοντας στην πρώτη δεκάδα δέκα χωρών, όπου σε μερικές έφτασε και στο νούμερο 1, συγκεκριμένα στη Δυτική Γερμανία, τη Νέα Ζηλανδία, την Ιαπωνία, την Ελβετία, την Αυστρία και την Αυστραλία. Η κυκλοφορία του 1976 είχε πιο μέτρια υποδοχή, παρόλα αυτά έφτασε στην 49η θέση των αμερικανικών Billboard Hot 100. Παρόλα αυτά, το 1968, κυκλοφόρησε σε single στο Ηνωμένο Βασίλειο το τραγούδι διασκευασμένο από τους Marmalade, το οποίο έφτασε το νούμερο των βρετανικών charts. Το γεγονός αυτό του κατέστησε ως το πρώτο σκοτσέζικο συγκρότημα που φτάνει το νούμερο 1 στη Μεγάλη Βρετανία.

Παραπομπές 

Βιβλιογραφία

Εξωτερικοί σύνδεσμοι 
 Ob-La-Di, Ob-La-Da  στο MetroLyrics.com

Τραγούδια των The Beatles
Τραγούδια του 1968
Singles του 1968
Singles του 1969
Singles του 1976
Singles της Apple Records
Singles της Columbia Records
Singles της CBS Records
Νούμερο 1 singles στην Αυστρία